Diari Oficial de la Generalitat Valenciana


Sumari del DOGV 7770, del 28-04-2016 (2016/2835)

Notificació de la sentència dictada en el procediment ordinari número 927/2012.
-------------------------------------------------------------------------------

### Dades del document

Número de DOGV
:   7770

Data del DOGV
:   28-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2835


Organisme emissor
:   Jutjat de Primera Instància Número 1 de Segorbe

Tipus de document
:   Edicte

Notificació de la sentència dictada en el procediment ordinari número 927/2012. [2016/2835]  
En el procediment ordinari 927/2012, seguit a instàncies del procurador Joaquín García Belmonte, en representació de Consuelo Cebollada García i José Cebollada García contra herència jacent de Manuela Escusa Barrachina i herència jacent d'Alfonso Cubells Nadal s'ha dictat la sentència que té l'encapçalament i la part dispositiva que, literalment, són com segueix:  
  
«Sentència número 121/2016  
Segorbe, 4 de març de 2016  
Dispositiva  
Estime la demanda formulada pel procurador Joaquín García Belmonte, en nom i representació de Consuelo Cebollada García ?que actua en el seu propi nom i en representació de la comunitat hereditària del seu cònjuge Remigio Edo Sebastián- i de José Cebollada García ?que actua en representació de les comunitats hereditàries dels seus pares, Aurora García Elena i José Cebollada Martín?, contra l'herència jacent de Manuela Escusa Barrachina i l'herència jacent d'Alfonso Cubells Nadal, i efectue els pronunciaments següents:  
  
1. Declare que la casa situada a la localitat de Jérica, carrer Rey Don Jaime, número 45, d'extensió superficial setanta-cinc metres quadrats, i inscrita al Registre de la Propietat de Viver, al tom 44. llibre 9 de Jérica, foli 148, finca 1.454, és propietat en proindivís dels actors per prescripció adquisitiva, en la proporció següent: Consuelo Cebollada García i la comunitat hereditària del seu difunt espòs, Remigio Edo Sebastián, són propietàries, cada una d'elles, del 50 per cent d'una meitat indivisa; i les comunitats hereditàries d'Aurora García Elena i José Cebollada Martín són propietàries, cada una d'elles, del 50 per cent de l'altra meitat indivisa.  
  
2. Dispose la rectificació registral de l'esmentat immoble (finca registral núm. 1.454, de Jérica), a fi que conste la titularitat dels actors ?quant a una quarta part indivisa cada un d'ells?, amb cancel·lació de les inscripcions contradictòries. A aquest efecte s'ha de remetre l'oportú manament.  
3. Condemne la part demandada a abonar les costes processals causades en aquest procediment.  
Expediu un testimoniatge literal d'aquesta sentència, que quedarà en aquestes actuacions, amb la inclusió de l'original en el llibre de sentències.  
Contra aquesta sentència, que no és ferma, es podrà interposar un recurs d'apel·lació davant de l'Audiència Provincial de Castelló, dins del termini de 20 dies comptats des de l'endemà de la notificació.  
Aquesta és la meua sentència, que pronuncie, mane i firme.»  
  
I atés que la part demandada, herència jacent de Manuela Escusa Barrachina i herència jacent d'Alfonso Cubells Nadal, es troba en parador desconegut, expedisc aquest edicte a fi que li valga de notificació de forma deguda.  
  
Segorbe, 15 de març de 2016.- El lletrat de la Administració de Justícia: José Vicente Mengual Gomis.